नई दिल्ली। दिल्ली में विधायकों की सैलरी चार गुनी होने के बाद अब सांसदों की बारी है। एक खबर के अनुसार केंद्र सरकार सांसदों से सैलरी दोगुनी करने की तैयारी कर रही है। इस संबंध में एक प्रस्ताव वित्त मंत्रालय के पास भेजा गया है।
यदि यह प्रस्ताव पास हो जाता है तो सांसदों को हर महीने 2 लाख 80 हजार रुपए वेतन मिलेगा। एक खबर के अनुसार वित्त मंत्रालय इस प्रस्ताव को पास कर सकता है। इससे पहले वित्त मंत्री पिछले बजट में लोकसभा सांसदों की यात्रा के लिए 295.25 करोड़ और राज्यसभा सांसदों के लिए 121.96 करोड़ रुपए की मंजूरी दे चुके हैं। गौरतलब है कि मंत्रालय बीजेपी के सांसद योगी आदित्यनाथ के नेतृत्व वाली संयुक्त समिति के प्रस्ताव को नकार चुका है जिसके तहत सांसदों के लिए आवास ऋण, सभी निर्वाचन क्षेत्रों में विशेष अतिथि गृह और हाउसिंग सोसायटी में छूट जैसे प्रस्ताव शामिल थे।
इस तरह से बढ़ेगी सैलरी
हर महीने वर्तमान में बढ़ने के बाद
सैलरी 50 हजार रु. 1 लाख रुपए
क्षेत्र भत्ता 45 हजार 90 हजार
ऑफिस खर्च 45 हजार 90 हजार
पेशन 20 हजार 35 हजार
डेली अलाउंस 2 हजार 4 हजार
और भी कई सुविधाएं
- मिनिस्ट्री सांसदों की सैलरी बढ़ाने के संयुक्त समिति की सिफारिशों से तो सहमत है ही, इसके अलावा कार और फर्नीचर लोन भी बढ़ाया जाता है। अभी कार लोन के लिए 4 लाख दिए जाते हैं।
- सांसदों की सैलरी का यह प्रस्ताव मंजूर कर लिया जाता है तो उनकी सैलरी अपने सेक्रेटरीज से ज्यादा हो जाएगी। यह सिफारिश भाजपा सांसद योगी आदित्यनाथ की समिति ने की हैं।
दिल्ली में 400% बढ़ा था विधायकों का वेतन
हाल ही दिल्ली में विधायकों के मूल वेतन में 400% का इजाफा किया गया है। मूल वेतन को 12 हजार से बढ़ाकर 50 हजार कर दिया गया है। अब वेतन-भत्तों सहित दिल्ली में विधायकों को हर माह 2.35 लाख रुपए मिलेंगे। इससे पहले तक देश में झारखंड के विधायकों का वेतन ही सबसे अधिक था। झारखंड में एक विधायक को महीने में 2.10 लाख रु. वेतन के रूप में मिलते हैं।
hin_Deva hin_Deva hin_Deva hin_Deva hin_Deva npi_Deva mar_Deva npi_Deva bho_Deva hin_Deva hin_Deva hin_Deva hin_Deva hin_Deva